Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
15. januára 2003
K materiálu č. 127/2003
K bodu č. 21	
     

S T A N O V I S K O

k návrhu na zrušenie úlohy č. 4 v mesiaci december Plánu legislatívnych úloh vlády Slovenskej republiky na rok 2002 - nové znenie    

I
Návrh na zrušenie úlohy č. 4 v mesiaci december Plánu legislatívnych úloh vlády SR predkladá na rokovanie vlády SR minister životného prostredia SR ako iniciatívny materiál.
                                                                 II
Cieľom návrhu zákona je zrušiť úlohu č. 4 Plánu legislatívnych úloh vlády Slovenskej republiky na rok 2002 schválenej uznesením vlády SR č. 1203 z 19. decembra 2001.
                                                                   III 
Vláda SR  týmto uznesením uložila Ministerstvu životného prostredia SR  v kapitole č. 22 - Životné prostredie, pod bodom 22.2,  prijať novelu zákona o odpadoch s cieľom úplnej harmonizácie s nariadením Rady 93/259/EHS, rozhodnutím EK 94/721/EHS a rozhodnutím EK 94/774/EHS s termínom účinnosti 2. štvrťrok 2003.
Podľa Národného programu pre prijatie acquis communautaire 2001 „je tretím krokom preberania európskej legislatívy novelizácia zákona o odpadoch v roku 2002. Tým sa dosiahne úplná harmonizácia s Nariadením Rady 93/259/EHS o dohľade a riadení prepravy odpadov vo vnútri, do a z Európskeho spoločenstva, Rozhodnutím Komisie 94/721/ES, ktorým sa v súlade s článkom 42(3) upravujú prílohy II, III, IV Nariadenia Rady 93/259/EHS o dohľade a riadení prepravy odpadov vo vnútri, do a z Európskeho spoločenstva a Rozhodnutím Komisie 94/774/ES o štandardnom sprievodnom liste uvedenom v Nariadení Rady 93/259/EHS (predpisy EÚ zahrnuté v Bielej knihe)“.
Predkladateľ zrušením úlohy reaguje na prebiehajúce legislatívne zmeny v práve ES/EÚ v roku 2001 a 2002, nakoľko ako dôvod zrušenia uvádza potrebu zapracovať do návrhu zákona aj požiadavky vyplývajúce zo smerníc Európskej únie z oblasti nakladania s odpadmi a z oblasti spracovania starých vozidiel, smernice 2002/151/EC o minimálnych požiadavkách na certifikáciu zneškodňovania starých vozidiel, smernice 2001/753/EC o reportingovej povinnosti a smernice 2001/68/EC ustanovujúcej metódy pre stanovenie PCB. 
Nakoľko je navrhovaná úloha č. 4 už zaradená v Pláne legislatívnych úloh vlády SR na rok 2003 na mesiac jún ako p.č. 25, odbor aproximácie práva SIAP ÚV SR neuplatňuje k zrušeniu úlohy žiadne pripomienky.

 

Bratislava	14.01.2003	
Vypracoval:	Mgr. Silvia Fajtáková
	
Tel.:	57295601

JUDr. Mária Krošlákovágenerálna riaditeľka